CELEX: 52021PC0167
Language: da
Date: 2021-03-29
Title: Forslag til RÅDETS GENNEMFØRELSESAFGØRELSE om ændring af gennemførelsesafgørelse (EU) 2020/1344 om midlertidig støtte til Republikken Cypern i henhold til forordning (EU) 2020/672 til mindskelse af risiciene for arbejdsløshed i nødsituationen som følge af covid-19-udbruddet

EUROPA-KOMMISSIONEN
            Bruxelles, den 29.3.2021
            COM(2021) 167 final
            2021/0090(NLE)
            Forslag til
            RÅDETS GENNEMFØRELSESAFGØRELSE 
            om ændring af gennemførelsesafgørelse (EU) 2020/1344 om midlertidig støtte til Republikken Cypern i henhold til forordning (EU) 2020/672 til mindskelse af risiciene for arbejdsløshed i nødsituationen som følge af covid-19-udbruddet
            
               
         
         
            
               BEGRUNDELSE
            
            
               1.BAGGRUND FOR FORSLAGET
            
            
               •Forslagets begrundelse og formål
            
            
               Ved Rådets forordning (EU) 2020/672 ("SURE-forordningen") fastsættes den retlige ramme for Unionens finansielle støtte til medlemsstater, der oplever eller er i alvorlig risiko for en alvorlig økonomisk forstyrrelse som følge af covid-19-udbruddet. Støtten inden for rammerne af SURE har primært til formål at finansiere arbejdsfordelingsordninger eller lignende foranstaltninger, der tager sigte på at beskytte arbejdstagere og selvstændige og dermed mindske forekomsten af arbejdsløshed og indkomsttab, samt, som supplement, med henblik på finansiering af visse sundhedsrelaterede foranstaltninger, navnlig på arbejdspladsen.
            
            
               Den 25. september 2020 tildelte Rådet finansiel støtte til Cypern med henblik på at supplere landets nationale indsats for at imødegå virkningerne af covid-19-udbruddet og håndtere udbruddets socioøkonomiske konsekvenser for arbejdstagere og selvstændige.
            
            
               Den 10. marts 2021 fremsatte Cypern en ny anmodning om finansiel støtte fra Unionen under SURE-forordningen. 
            
            
               I henhold til SURE-forordningens artikel 6, stk. 2, har Kommissionen hørt de cypriotiske myndigheder med henblik på at kontrollere, om der er sket en pludselig og kraftig stigning i de faktiske og planlagte udgifter, som er direkte forbundet med de cypriotiske arbejdsmarkedsforanstaltninger og sundhedsrelaterede foranstaltninger, der er vedtaget som reaktion på covid-19-pandemien. Navnlig vedrører den stigning i udgifter, som der anmodes om yderligere finansiel støtte til, eksisterende foranstaltninger som omhandlet i Rådets gennemførelsesafgørelse (EU) 2020/1344:
            
            
               (a)den særlige orlovsordning, hvorunder der ydes lønkompensation til forældre, der arbejder i den private sektor, og som har børn på op til 15 år eller børn med handicap i alle aldre. Denne foranstaltning, som oprindeligt var i kraft fra februar til juni 2020, blev forlænget fra januar til maj 2021
            
            
               (b)støtteordningen til fordel for virksomheder for fuld indstilling af driften, hvorunder der ydes lønkompensation til op til 97 % af medarbejderne i en virksomhed, der har været tvunget til at indstille hele sin drift, forudsat at medarbejderne fastholdes. Kompensationen dækker enten 60 % af medarbejderens løn eller 60 % af de sociale sikringsydelser, medarbejderen har optjent i 2018 (2019 for perioden juli-august 2020), hvis dette er højere. Kompensationen udgør højst 1 214 EUR og mindst 360 EUR pr. måned. Denne foranstaltning, som oprindeligt var i kraft fra marts til august 2020, blev forlænget fra september 2020 til maj 2021
            
            
               (c)støtteordningen til fordel for virksomheder for delvis indstilling af driften, hvorunder der ydes lønkompensation til medarbejderne i en virksomhed, der oplever en nedgang i omsætningen som følge af pandemien, forudsat at medarbejderne fastholdes. Kompensationen dækker enten 60 % af medarbejderens løn eller 60 % af de sociale sikringsydelser, medarbejderen har optjent i 2018, hvis dette er højere. Kompensationen udgør højst 1 214 EUR og mindst 360 EUR pr. måned. Denne foranstaltning, som oprindeligt var i kraft fra marts til juni 2020, blev forlænget fra januar til maj 2021 
            
            
               (d)særordningen til fordel for selvstændige, hvorunder der ydes kompensation til selvstændige, som ikke kan udøve nogen form for aktivitet i henhold til sundhedsministerens dekret og/eller en afgørelse truffet af ministerrådet. Denne foranstaltning, som oprindeligt var i kraft fra marts til juni 2020, blev forlænget fra juli 2020 til maj 2021 
            
            
               (e)særordningen til fordel for hotelenheder og turistindkvarteringsvirksomheder, hvorunder der ydes lønkompensation til støtte for medarbejdere i hotelbranchen og i andre virksomheder, der tilbyder turistindkvartering, hvis arbejdsgiveren helt har indstillet driften eller oplevet et fald i omsætningen på mere end 40 %. Deltagelse i ordningen forudsætter, at medarbejderne fastholdes. Denne foranstaltning, som oprindeligt var i kraft fra juni til oktober 2020, blev forlænget fra november 2020 til maj 2021 
            
            
               (f)særordningen til støtte for virksomheder, som har forbindelse til turistbranchen, som er berørt af turisme, eller som er tilknyttet virksomheder, der er pålagt obligatorisk indstilling af driften, hvorunder der ydes lønkompensation til medarbejdere i virksomheder, der helt har indstillet driften eller oplevet et fald i omsætningen på mere end 40 % — i modsætning til 55 % i den oprindelige ordning — forudsat at medarbejderne fastholdes. Denne foranstaltning, som oprindeligt var i kraft fra juni til august 2020, blev forlænget og ændret fra september 2020 til maj 2021 
            
            
               (g)tilskudsordningen for meget små og små virksomheder samt selvstændige, som beskæftiger op til 50 medarbejdere, hvorunder der ydes et engangsbeløb til støtte for små virksomheders og selvstændiges driftsudgifter. Størrelsen af engangsbeløbet er blevet revideret for forskellige kategorier af virksomheder på basis af antallet af medarbejdere. Derudover er der indført tilskud til virksomheder, som har indstillet driften siden marts 2020, for et beløb på 10 000 EUR for virksomheder med op til ni ansatte og 15 000 EUR for virksomheder med mere end ni ansatte. Denne foranstaltning, som oprindeligt var i kraft fra april til maj 2020, blev forlænget og ændret for november 2020 
            
            
               (h)ordningen for udbetaling af ydelser ved sygdom, hvorunder der ydes lønkompensation til medarbejdere i den private sektor og selvstændige, forudsat at de enten klassificeres som udsatte ifølge en liste offentliggjort af sundhedsministeriet, sættes i karantæne af myndighederne eller er smittet med covid-19. Denne foranstaltning, som oprindeligt var i kraft fra marts til juni 2020, blev forlænget fra november 2020 til maj 2021.
            
            
               Cypern har fremsendt de nødvendige oplysninger til Kommissionen. 
            
            
               Under hensyntagen til den foreliggende dokumentation foreslår Kommissionen, at Rådet vedtager en gennemførelsesafgørelse om at yde finansiel støtte til Cypern i henhold til SURE-forordningen til støtte for ovennævnte foranstaltninger. 
            
            
               De sundhedsrelaterede udgifter, som Cypern anmodede om støtte til den 10. marts 2021, udgør 440 000 EUR. 
            
            
               •Sammenhæng med de gældende regler på samme område
            
         
         
            
               Dette forslag er i fuld overensstemmelse med Rådets forordning (EU) 2020/672, i henhold til hvilken forslaget fremsættes.
            
            
               Forslaget er et supplement til et andet EU-retsinstrument, der har til formål at yde støtte til medlemsstaterne i nødsituationer, nemlig Rådets forordning (EF) nr. 2012/2002 af 11. november 2002 om oprettelse af Den Europæiske Unions Solidaritetsfond ("forordning (EF) nr. 2012/2002"). Europa-Parlamentets og Rådets forordning (EU) 2020/461 blev vedtaget den 30. marts og indeholder ændringer til førnævnte instrument, som udvider dets anvendelsesområde til at omfatte større folkesundhedskriser og fastlægger, hvilke specifikke tiltag der er berettigede til finansiering. 
            
            
               •Sammenhæng med Unionens politik på andre områder
            
            
               Forslaget indgår i en række foranstaltninger, der er udarbejdet som reaktion på den aktuelle covid-19-pandemi, blandt andet investeringsinitiativet som reaktion på coronavirusset, og det supplerer andre instrumenter til støtte for beskæftigelsen såsom Den Europæiske Socialfond og Den Europæiske Fond for Strategiske Investeringer (EFSI)/InvestEU. Ved i dette særlige tilfælde med covid-19-udbruddet at gøre brug af lånoptagelse og långivning til støtte for medlemsstaterne fungerer dette forslag som en ekstra sikkerhedsforanstaltning til at finansiere arbejdsfordelingsordninger og lignende foranstaltninger, der bidrager til at beskytte arbejdspladser og dermed arbejdstagere og selvstændige mod risikoen for arbejdsløshed. 
            
            
               2.RETSGRUNDLAG, NÆRHEDSPRINCIPPET OG PROPORTIONALITETSPRINCIPPET
            
            
               •Retsgrundlag
            
            
               Retsgrundlaget for dette instrument er Rådets forordning (EU) 2020/672.  
            
            
               •Nærhedsprincippet (for områder, der ikke er omfattet af enekompetence) 
            
            
               Forslaget fremsættes i forlængelse af en anmodning fra en medlemsstat og er et udtryk for europæisk solidaritet, idet der ydes finansiel støtte fra Unionen i form af midlertidige lån til en medlemsstat, der er berørt af covid-19-udbruddet. Som en ekstra sikkerhedsforanstaltning vil denne finansielle støtte midlertidigt understøtte regeringens øgede offentlige udgifter til arbejdsfordelingsordninger og lignende foranstaltninger for at hjælpe dem med at beskytte arbejdspladser og dermed arbejdstagere og selvstændige mod risikoen for arbejdsløshed og tab af indkomst.
            
            
               Denne støtte vil hjælpe den berørte befolkning og bidrage til at mindske de direkte samfundsmæssige og økonomiske virkninger af den aktuelle covid-19-krise. 
            
            
               •Proportionalitetsprincippet
            
            
               Forslaget overholder proportionalitetsprincippet. Det går ikke videre, end hvad der er nødvendigt for at nå instrumentets mål. 
            
            
               3.RESULTATER AF EFTERFØLGENDE EVALUERINGER, HØRINGER AF INTERESSEREDE PARTER OG KONSEKVENSANALYSER
            
            
               •Høringer af interesserede parter
            
            
               På grund af det presserende behov for at udarbejde forslaget, således at Rådet kan vedtage det i tide, kunne der ikke gennemføres en høring af de berørte parter.
            
            
               •Konsekvensanalyse
            
            
               På grund af forslagets hastende karakter er der ikke foretaget nogen konsekvensanalyse.
            
            
               4.VIRKNINGER FOR BUDGETTET
            
            
               Kommissionen bør kunne optage lån på de finansielle markeder med henblik på videreudlån til medlemsstater, der anmoder om finansiel støtte inden for rammerne af SURE-instrumentet. 
            
            
               Ud over garantierne fra medlemsstaterne indeholder ordningen andre sikkerhedsforanstaltninger for at sikre dens finansielle soliditet:
            
         
         
            
               ·en stringent og konservativ tilgang til økonomisk forvaltning
            
            
               ·en sammensætning af låneporteføljen, der begrænser koncentrationsrisikoen, den årlige eksponering og en overdreven eksponering for de enkelte medlemsstater, samtidig med at der sikres tilstrækkelige ressourcer til de medlemsstater, hvor behovet er størst, samt
            
            
               ·muligheder for refinansiering af gæld.
            
            
               2021/0090 (NLE)
            
            
               Forslag til
            
            
               RÅDETS GENNEMFØRELSESAFGØRELSE
            
            
               om ændring af gennemførelsesafgørelse (EU) 2020/1344 om midlertidig støtte til Republikken Cypern i henhold til forordning (EU) 2020/672 til mindskelse af risiciene for arbejdsløshed i nødsituationen som følge af covid-19-udbruddet
            
            
               RÅDET FOR DEN EUROPÆISKE UNION HAR —
            
            
               under henvisning til traktaten om Den Europæiske Unions funktionsmåde,
            
            
               under henvisning til Rådets forordning (EU) 2020/672 af 19. maj 2020 om oprettelse af et europæisk instrument for midlertidig støtte til mindskelse af risiciene for arbejdsløshed i en nødsituation (SURE) som følge af covid-19-udbruddet
                  1
               , særlig artikel 6, stk. 1,
            
            
               under henvisning til forslag fra Europa-Kommissionen, og
            
            
               ud fra følgende betragtninger:
            
            
               (1)Den 25. september 2020 tildelte Rådet som følge af Cyperns anmodning af 6. august 2020 finansiel støtte til Cypern i form af et lån på højst 479 070 000 EUR med en maksimal løbetid på 15 år med henblik på at supplere landets nationale indsats for at imødegå virkningerne af covid-19-udbruddet og håndtere udbruddets socioøkonomiske konsekvenser for arbejdstagere og selvstændige. 
            
            
               (2)Lånet skulle anvendes til at finansiere de arbejdsfordelingsordninger og lignende foranstaltninger samt sundhedsrelaterede foranstaltninger, som Cypern havde vedtaget, jf. Rådets gennemførelsesafgørelse (EU) 2020/1344
                  2
               . 
            
            
               (3)Covid-19-udbruddet fastlåser fortsat en væsentlig del af arbejdsstyrken i Cypern. Dette fører fortsat til pludselige og kraftige stigninger i de offentlige udgifter i Cypern med hensyn til de foranstaltninger, der er nævnt i artikel 3, litra a), b), c), d), e), g) og h), i gennemførelsesafgørelse (EU) 2020/1344.
            
            
               (4)Covid-19-udbruddet og de ekstraordinære foranstaltninger, som Cypern har gennemført i 2020 og 2021 for at dæmme op for udbruddet og de socioøkonomiske og sundhedsrelaterede konsekvenser heraf, har haft og har stadig dramatiske følger for de offentlige finanser. Ifølge Kommissionens efterårsprognose 2020 forventedes Cypern at have et offentligt underskud og en offentlig gæld på henholdsvis 6,1 % og 112,6 % af bruttonationalproduktet (BNP) ved udgangen af 2020. I 2021 forventes Cyperns offentlige underskud og gæld at udgøre henholdsvis 2,3 % og 108,2 % af BNP. Ifølge Kommissionens mellemliggende vinterprognose 2021 forventes Cyperns BNP at stige med 3,2 % i 2021.
            
            
               (5)Den 10. marts 2021 anmodede Cypern om yderligere finansiel støtte fra Unionen for et beløb på 124 700 000 EUR med henblik på fortsat at supplere dets nationale indsats i 2020 og 2021 for at imødegå virkningerne af covid-19-udbruddet og håndtere udbruddets socioøkonomiske konsekvenser for arbejdstagere og selvstændige. Anmodningen vedrører navnlig de foranstaltninger, der er beskrevet i betragtning 6-13. 
            
            
               (6)Lov 27(I)/2020
                  3
                samt lov 49(I)/2020
                  4
                og 140(I)/2020
                  5
                har dannet grundlaget for indførelsen af en række månedlige administrative retsforskrifter
                  6
               , hvori der fastlægges foranstaltninger til at imødegå virkningerne af covid-19-udbruddet. Myndighederne har på grundlag af disse love vedtaget en særlig orlovsordning som omhandlet i artikel 3, litra a), i gennemførelsesafgørelse (EU) 2020/1344, hvorunder der ydes lønkompensation til forældre, der arbejder i den private sektor, og som har børn på op til 15 år eller børn i alle aldre med handicap. Denne særlige orlovsordning kan betragtes som en foranstaltning svarende til en arbejdsfordelingsordning som omhandlet i forordning (EU) 2020/672, idet den yder indkomststøtte til ansatte og bidrager til at opretholde beskæftigelsen ved at sikre, at forældre, som skal passe deres børn, mens skolerne er lukket, ikke er nødsaget til at bringe deres ansættelsesforhold til ophør. Denne foranstaltning var oprindeligt i kraft fra februar til juni 2020, men blev efterfølgende forlænget for at dække perioden januar-maj 2021.
            
            
               (7)Endvidere har lov 27(I)/2020 samt lov 49(I)/2020 og 140(I)/2020 og en række månedlige administrative retsforskrifter
                  7
                dannet grundlag for en støtteordning til fordel for virksomheder for fuld indstilling af driften som omhandlet i artikel 3, litra b), i gennemførelsesafgørelse (EU) 2020/1344. Ved ordningen ydes der lønkompensation til 97 % af medarbejderne i en virksomhed, der har været tvunget til at indstille hele sin drift, forudsat at medarbejderne fastholdes. Kompensationen dækker enten 60 % af medarbejderens løn eller 60 % af de sociale sikringsydelser, medarbejderen har optjent i 2018 (2019 for perioden juli-august 2020), alt efter hvad der er højest. Kompensationen udgør højst 1 214 EUR og mindst 360 EUR pr. måned. Denne foranstaltning var oprindeligt i kraft fra marts til august 2020, men blev efterfølgende forlænget for at dække perioden september 2020-maj 2021.
            
            
               (8)Lov 27(I)/2020 samt lov 49(I)/2020 og 140(I)/2020 og en række månedlige administrative retsforskrifter
                  8
                har også dannet grundlag for en støtteordning til fordel for virksomheder for delvis indstilling af driften som omhandlet i artikel 3, litra b), i gennemførelsesafgørelse (EU) 2020/1344. Ved ordningen ydes der lønkompensation til medarbejderne i en virksomhed, der oplever en nedgang i omsætningen som følge af pandemien, forudsat at medarbejderne fastholdes. Kompensationen dækker enten 60 % af med arbejderens løn eller 60 % af de sociale sikringsydelser, med arbejderen har optjent i 2018, alt efter hvad der er højest. Kompensationen udgør højst 1 214 EUR og mindst 360 EUR pr. måned. Denne foranstaltning var oprindeligt i kraft fra marts til juni 2020, men blev efterfølgende forlænget for at dække perioden januar-maj 2021.
            
         
         
            
               (9)Lov 27(I)/2020 samt lov 49(I)/2020 og 140(I)/2020 og en række administrative retsforskrifter
                  9
                har dannet grundlag for en særordning til fordel for selvstændige som omhandlet i artikel 3, litra c), i gennemførelsesafgørelse (EU) 2020/1344. Ved ordningen ydes der kompensation til selvstændige, som ikke kan udøve nogen form for aktivitet i henhold til sundhedsministerens dekret eller en afgørelse truffet af ministerrådet. Denne foranstaltning var oprindeligt i kraft fra marts til juni 2020, men blev efterfølgende forlænget for at dække perioden juli 2020-maj 2021.
            
            
               (10)Lov 27(I)/2020 samt lov 49(I)/2020 og 140(I)/2020 og en række administrative retsforskrifter
                  10
                har dannet grundlag for en særordning til fordel for hotelenheder og turistindkvarteringsvirksomheder som omhandlet i artikel 3, litra d), i gennemførelsesafgørelse (EU) 2020/1344. Ved ordningen ydes der lønkompensation til støtte for medarbejdere i hotelbranchen og i andre virksomheder, der tilbyder turistindkvartering, hvis arbejdsgiveren helt har indstillet driften eller oplevet et fald i omsætningen på mere end 40 %. Deltagelse i ordningen forudsætter, at medarbejderne fastholdes. Denne foranstaltning var oprindeligt i kraft fra juni til oktober 2020, men blev efterfølgende forlænget for at dække perioden november 2020-maj 2021.
            
            
               (11)Lov 27(I)/2020 samt lov 49(I)/2020 og 140(I)/2020 og en række administrative retsforskrifter
                  11
                har dannet grundlag for en særordning til støtte for virksomheder, som har forbindelse til turistbranchen, som er berørt af turisme, eller som er tilknyttet virksomheder, der er pålagt obligatorisk indstilling af driften, som omhandlet i artikel 3, litra e), i gennemførelsesafgørelse (EU) 2020/1344. Ved ordningen ydes der lønkompensation til medarbejdere i hotelbranchen og i andre virksomheder, der tilbyder turistindkvartering, og som helt har indstillet driften eller oplevet et fald i omsætningen på mere end 40 % — i modsætning til 55 % i den oprindelige ordning — forudsat at medarbejderne fastholdes. Denne foranstaltning var oprindeligt i kraft fra juni til august 2020, men blev forlænget og ændret for at dække perioden september 2020-maj 2021.
            
            
               (12)Derudover er der ved tilskudsordningen jf. tillægsbudget vedrørende tilskud under de midlertidige rammebestemmelser for statslige foranstaltninger til støtte for økonomien under det igangværende covid-19-udbrud, jf. artikel 3, litra g), i gennemførelsesafgørelse (EU) 2020/1344, indført mulighed for tilskud til meget små og små virksomheder samt selvstændige, som beskæftiger op til 50 medarbejdere. Anmodningen vedrører kun den del af udgifterne, der er relateret til støtte til selvstændige og enkeltmandsvirksomheder. Tilskuddene består at et engangsbeløb til dækning af små virksomheders og selvstændiges driftsudgifter. Størrelsen af engangsbeløbet er blevet revideret for forskellige kategorier af virksomheder på basis af antallet af medarbejdere. Derudover er der indført tilskud til virksomheder, som har indstillet driften siden marts 2020, for et beløb på 10 000 EUR for virksomheder med op til ni medarbejdere og 15 000 EUR for virksomheder med mere end ni medarbejdere. Tilskudsordningen kan betragtes som en foranstaltning svarende til en arbejdsfordelingsordning som omhandlet i forordning (EU) 2020/672, idet formålet er at beskytte selvstændige eller lignende kategorier af arbejdstagere mod en nedsættelse eller tab af indkomst. Denne foranstaltning, som oprindeligt var i kraft fra april til maj 2020, blev forlænget og ændret for november 2020.
            
            
               (13)Cypern har desuden forlænget en sundhedsrelateret foranstaltning til at imødegå covid-19-udbruddet, som blev indført ved lov 27(I)/2020 samt lov 49(I)/2020 og 140(I)/2020 og ved administrative retsforskrifter
                  12
               . Navnlig ydes der ved ordningen for udbetaling af ydelser ved sygdom som omhandlet i artikel 3, litra h), i gennemførelsesafgørelse (EU) 2020/1344 lønkompensation til medarbejdere i den private sektor og til selvstændige, på betingelse af at de enten klassificeres som udsatte ifølge en liste offentliggjort af sundhedsministeriet, sættes i karantæne af myndighederne eller er smittet med covid-19. Denne foranstaltning var oprindeligt i kraft fra marts til juni 2020, men blev forlænget for at dække perioden november 2020-maj 2021.
            
            
               (14)Cypern opfylder de i artikel 3 i forordning (EU) 2020/672 nævnte betingelser for at anmode om finansiel støtte. Cypern har forelagt Kommissionen passende dokumentation for, at de faktiske og planlagte offentlige udgifter efter den 1. februar 2020 er steget med 742 040 000 EUR som følge af de nationale foranstaltninger, der er truffet for at imødegå de socioøkonomiske virkninger af covid-19-udbruddet. Der er tale om en pludselig og kraftig stigning, som også er forbundet med en forlængelse af eksisterende nationale foranstaltninger, der er direkte forbundet med arbejdsdelingsordninger og lignende foranstaltninger og omfatter en betydelig del af virksomhederne og arbejdsstyrken i Cypern. Cypern har til hensigt at finansiere 138 270 000 EUR af det øgede udgiftsbeløb med midler fra Unionen.
            
            
               (15)Kommissionen har hørt Cypern og bekræftet, at der er sket en pludselig og kraftig stigning i de faktiske og planlagte offentlige udgifter med direkte tilknytning til arbejdsfordelingsordninger og lignende foranstaltninger samt indførelsen af relevante sundhedsrelaterede foranstaltninger i forbindelse med covid-19-udbruddet, som der henvises til i anmodningen af 10. marts 2021, jf. artikel 6 i forordning (EU) 2020/672. 
            
            
               (16)Den sundhedsrelaterede foranstaltning, som Cypern anmodede om støtte til den 10. marts 2021, og som er nævnt i betragtning 13, udgør 440 000 EUR. 
            
            
               (17)Der bør derfor ydes finansiel støtte med henblik på at hjælpe Cypern med at imødegå de socioøkonomiske virkninger af den alvorlige økonomiske forstyrrelse som følge af covid-19-udbruddet. Kommissionen bør træffe afgørelser vedrørende løbetid, størrelse og frigivelse af rater og trancher i et tæt samarbejde med de nationale myndigheder.
            
            
               (18)Cypern og Kommissionen bør tage hensyn til denne afgørelse i den låneaftale, der er omhandlet i artikel 8, stk. 2, i forordning (EU) 2020/672. 
            
            
               (19)Nærværende afgørelse bør ikke berøre udfaldet af eventuelle sager om forvridning af det indre marked, som indledes, navnlig i henhold til traktatens artikel 107 og 108. Den fritager heller ikke medlemsstaterne for i henhold til traktatens artikel 108 at underrette Kommissionen om eventuel statsstøtte.
            
            
               (20)Cypern bør regelmæssigt underrette Kommissionen om gennemførelsen af de planlagte offentlige udgifter, således at Kommissionen kan vurdere, i hvilket omfang landet har afholdt disse udgifter.
            
            
               (21)Afgørelsen om at yde finansiel støtte er blevet truffet under hensyntagen til Cyperns eksisterende og forventede behov samt anmodninger om finansiel støtte i henhold til forordning (EU) 2020/672, som andre medlemsstater allerede har indgivet eller planlagt at indgive, samtidig med at principperne om ligebehandling, solidaritet, proportionalitet og gennemsigtighed anvendes — 
            
            
               VEDTAGET DENNE AFGØRELSE: 
            
            
               Artikel 1
            
            
               I gennemførelsesafgørelse (EU) 2020/1344 foretages følgende ændringer: 
            
            
            
               (1) 
                     I artikel 2 foretages følgende ændringer:
            
            
               (a)stk. 1 affattes således: 
            
            
               "1. Unionen stiller et lån på højst 603 770 000 EUR til rådighed for Cypern. Lånet har en maksimal gennemsnitlig løbetid på 15 år."
            
         
         
            
               (b)stk. 4 affattes således: 
            
            
               "4. Den første rate frigives under forbehold af, at den i artikel 8, stk. 2, i forordning (EU) 2020/672 omhandlede låneaftale træder i kraft. Eventuelle efterfølgende rater frigives i overensstemmelse med vilkårene i en sådan låneaftale eller, hvor det er relevant, på betingelse af ikrafttrædelsen af et tillæg til låneaftalen eller i overensstemmelse med en ændret låneaftale mellem Cypern og Kommissionen."
            
            
            
               (2)
                     Artikel 3 affattes således: 
            
            
               "Artikel 3
            
            
               Cypern kan finansiere følgende foranstaltninger:
            
            
               (a)den særlige orlovsordning til fordel for forældre, jf. lov 27(I)/2020 og administrativ retsforskrift 127/148/151/184/192/212/213/235/2020 som forlænget 
            
            
               (b)støtteordningerne til fordel for virksomheder for fuld indstilling af driften, jf. lov 27(I)/2020 og administrativ retsforskrift 130/148/151/187/212/213/238/243/271/273/ 2020 som forlænget 
            
            
               (c)støtteordningerne til fordel for virksomheder for delvis indstilling af driften, jf. lov 27(I)/2020 og administrativ retsforskrift 131/148/151/188/212/213/239/2020 som forlænget 
            
            
               (d)særordningen til fordel for selvstændige, jf. lov 27(I)/2020 og administrativ retsforskrift 129/148/151/186/213/237/322/2020 som forlænget
            
            
               (e)særordningen til fordel for hotelenheder og turistindkvarteringsvirksomheder, jf. lov 27(I)/2020 og administrativ retsforskrift 269/317/2020 som forlænget 
            
            
               (f)særordningen til støtte for virksomheder, som har forbindelse til turistbranchen, som er berørt af turisme, eller som er tilknyttet virksomheder, der er pålagt obligatorisk indstilling af driften, jf. lov 27(I)/2020 og administrativ retsforskrift 270/318/2020 som forlænget og ændret 
            
            
               (g)særordningen til støtte for virksomheder, der udøver en foruddefineret aktivitet, jf. lov 27(I)/2020 og administrativ retsforskrift 272/320/396/420/500/535/633/2020
            
            
               (h)tilskudsordningen til fordel for meget små og små virksomheder samt selvstændige, jf. tillægsbudgettet vedrørende tilskud under de midlertidige rammebestemmelser for statslige foranstaltninger til støtte for økonomien under det igangværende covid-19-udbrud, for den del af udgifterne, der er relateret til støtte til selvstændige og enkeltmandsvirksomheder, som forlænget og ændret
            
            
               (i)ordningen for udbetaling af ydelser ved sygdom, jf. lov 27(I)/2020 og administrativ retsforskrift 128/148/151/185/212/236/2020 som forlænget." 
            
            
                
            
            
               (3)Artikel 4 affattes således: 
            
            
               "Artikel 4
            
            
               1.Cypern underretter senest den 30. marts 2021 og derefter hver sjette måned Kommissionen om afholdelsen af de planlagte offentlige udgifter, indtil alle de planlagte offentlige udgifter er blevet afholdt. 
            
            
               2.Hvis foranstaltningerne i artikel 3 tager udgangspunkt i planlagte offentlige udgifter og er genstand for en gennemførelsesafgørelse om ændring af gennemførelsesafgørelse (EU) 2020/1344, underretter Cypern senest seks måneder efter datoen for vedtagelse af denne afgørelse og derefter hver sjette måned Kommissionen om gennemførelse af de planlagte offentlige udgifter, indtil den pågældende planlagte udgift er fuldt ud gennemført.".
            
         
         
            
            
               Artikel 2
            
            
               Denne afgørelse er rettet til Republikken Cypern.
            
            
            
               Udfærdiget i Bruxelles, den […].
            
            
               
                     På Rådets vegne
               
               
                     Formand
               
            
         
         
            
                  
                     (1)
                  
                        EUT L 159 af 20.5.2020, s. 1.
               
               
                  
                     (2)
                  
                        Rådets gennemførelsesafgørelse (EU) 2020/1344 af 25. september 2020 om midlertidig støtte til Republikken Cypern i henhold til forordning (EU) 2020/672 til mindskelse af risiciene for arbejdsløshed i nødsituationen som følge af covid-19-udbruddet (EUT L 314 af 29.9.2020, s. 13). 
               
               
                  
                     (3)
                  
                        Ε.Ε., Παρ.Ι(I), Αρ.4748, 27/3/2020.
               
               
                  
                     (4)
                  
                        Ε.Ε., Παρ.Ι(I), Αρ.4756, 26/5/2020.
               
               
                  
                     (5)
                  
                        Ε.Ε., Παρ.Ι(I), Αρ.4780, 12/10/2020.
               
               
                  
                     (6)
                  
                        Administrativ retsforskrift 127/148/151/184/192/212/213/235/2020 som forlænget ved administrativ retsforskrift 20/88/2021.
               
               
                  
                     (7)
                  
                        Administrativ retsforskrift 130/148/151/187/212/213/238/243/271/273/2020 som forlænget ved administrativ retsforskrift 319/395/421/501/536/634/2020 og 15/83/2021.
               
               
                  
                     (8)
                  
                        Administrativ retsforskrift 131/148/151/188/212/213/239/2020 som forlænget ved administrativ retsforskrift 16/84/2021.
               
               
                  
                     (9)
                  
                        Administrativ retsforskrift 129/148/151/186/213/237/322/2020 som ændret ved administrativ retsforskrift 398/423/503/538/636/2020 og 18/86/2021.
               
               
                  
                     (10)
                  
                        Administrativ retsforskrift 269/317/2020 som forlænget ved administrativ retsforskrift 393/418/498/533/631/2020 og 13/81/2021.
               
               
                  
                     (11)
                  
                        Administrativ retsforskrift 270/318/2020 som forlænget ved administrativ retsforskrift 394/419/499/534/632/2020 og 14/82/2021.
               
               
                  
                     (12)
                  
                        Administrativ retsforskrift 128/148/151/185/212/236/2020 som forlænget ved administrativ retsforskrift 637/2020 og 19/87/2021.